section_heading: Javna priznanja
paragraph_text: U srpnju 2019. Time ga je nazvao jednom od 25 najutjecajnijih osoba na internetu zbog njegova "globalnog utjecaja na društvenim mrežama" i "općenite sposobnosti za stvaranje vijesti". U studenome 2019. osvojio je Američku glazbenu nagradu za omiljenu rap-pjesmu / pjesmu hip-hopa, a bio je nominiran za nagradu u još četiri kategorije, od kojih su njih tri bile za remiksanu inačicu pjesme "Old Town Road".<ref> Istog je mjeseca Lil Nas X bio nominiran za šest Grammyja, među kojima su bile nagrade za snimku godine, album godine i najboljeg novog izvođača, a naposljetku je osvojio nagrade za najbolji glazbeni spot i najbolju pop-izvedbu dua ili grupe.